Diari Oficial de la Generalitat Valenciana


Sumari del DOGV 1824, del 13-07-1992 (1992/825403)

ORDRE de 26 de juny de 1992, de la Conselleria de Cultura, Educació i Ciència, per la qual són convocats ajuts per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/26/(1)/dof/vci/html**

### Dades del document

Número de DOGV
:   1824

Data del DOGV
:   13-07-1992

Secció del DOGV
:   DISPOSICIONS GENERALS

Número del document
:   1992/825403


Data del document
:   26-06-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 de juny de 1992, de la Conselleria de Cultura, Educació i Ciència per la qual són convocats ajuts per finançar activitats de les confederacions, federacions i associacions de pares d'alumnes de centres docents, no universitaris, de la Comunitat Valenciana, sostinguts amb fons públics.  
El Decret del Consell 126/1986, de 20 d'octubre (DOGV de 14 de novembre) pel qual són regulades les associacions de pares d'alumnes de centres docents no universitaris de la Comunitat Valenciana, preveu en l'article 13, la concessió dels ajuts i les subvencions conforme a criteris de publicitat, concurrència i objectivitat dins les disponibilitats pressupostàries.  
Amb aquesta finalitat i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Es convoca la concessió d'ajuts per subvencionar activitats que han de ser realitzades per confederacions, federacions i associacions de pares d'alumnes de centres docents no universitaris de la Comunitat Valenciana sostinguts amb fons públics i són aprovades les bases per les quals es regeix aquesta convocatòria i el model de sol·licitud inclosos com a annex I i II en aquesta ordre.  
Segon  
L?import global màxim destinat a aquests ajuts és de vint-i-quatre milions- cinc-centes seixanta-sis set-centes vint (46.965.569) pessetes, les quals seran pagades a càrrec de l'aplicació pressupostària 40.88.307.48, línia de subvenció 401/000/92 d'aquesta conselleria, de l'exercici econòmic de 1992.  
L?import global abans esmentat es distribuirà de la manera següent: a) 4.226.250 pessetes a confederacions de pares d'alumnes que tinguen la seu i l'àmbit d'activitat a la Comunitat Valenciana. b) 9.140.470 pessetes a federacions d'associacions de pares d'alumnes d'àmbit territorial provincial o superior i que tinguen la seu a la Comunitat Valenciana) 112 ajuts de 100.000 pessetes a associacions de parcs d'alumnes amb un projecte d'activitats que resulte seleccionat i que tinguen el domicili i l'àmbit d'actuació dins la Comunitat Valenciana.  
DISPOSICIONS FINALS  
Primera  
Es delega en el Secretari General d?aquesta Conselleria de Cultura, Educació i Ciència la facultat per concedir ajuts i se l'autoritza perquè dicte les resolucions i les instruccions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 26 de juny de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria d?ajuts per a finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.  
1. Finalitat dels ajuts  
Aquests ajuts pretenen coadjuvar en el foment d'activitats per part de les confederacions, federacions i associacions de pares d'alumnes que tinguen com a objectiu el compliment de les finalitats a les quals es refereix l'article 5 del Decret del Consell 126/1986, de 20 d'octubre, pel qual són regulades les associacions de pares d'alumnes. Quedaran incloses les activitats efectuades durant 1992, encara que s'hagen realitzat amb anterioritat a la publicació en el Diari Oficial de la Generalitat Valenciana d'aquesta convocatòria.  
2. Beneficiaris  
Podran optar a ser beneficiaris d?aquests ajuts les confederacions, federacions i associacions de pares d'alumnes que reunesquen els requisits següents:  
a) Tenir establerta la seu a la Comunitat Valenciana.  
b) Estar integrades únicament per pares, mares o tutors dels alumnes que facen els estudis en centres docents de nivell no universitari de la Comunitat Valenciana sostinguts amb fons públics o, si s?escau, per associacions o federacions d?associacions de pares d?alumnes constituïdes en aquests centres.  
c) Estar legalment constituïdes i inscrites en el registre d'associacions.  
d) Realitzar un projecte d'activitats per al qual se sol·licita l'ajut i el pressupost per al finançament d?aquest.  
Les entitats sol·licitants a les quals es va concedir subvenció d'acord amb l?Ordre de 29 de maig de 1992, de la Conselleria de Cultura, Educació i Ciència i no haguessen presentat la memòria final amb la justificació de la despesa dins el termini a què es refereix la base 6 de l?Ordre esmentada, no podran ser beneficiàries dels ajuts d'aquesta convocatòria.  
3. Sol·licituds i documentació  
Les sol·licituds seran adreçades a la Conselleria de Cultura, Educació i Ciència i es podran presentar en el Registre General d?aquesta, en el Registre dels Serveis Territorials de Cultura i Educació, en els centres d'informació de l?Oficina d'Informació, Iniciatives i Reclamacions de la Generalitat Valenciana, o en la manera prevista en l'article 66 de la Llei de Procediment Administratiu.  
Les sol·licituds, ajustades al model oficial que figura com a annex II d?aquesta ordre, adjuntaran la documentació següent:  
1. Projecte d?activitats per al qual se sol·licita l'ajut i el pressupost per al finançament d?aquest. Les diferents activitats estaran incloses en els apartats següents:  
a) Activitats encaminades a l?assistència, la informació i la formació dels pares.  
b) Activitats dirigides als alumnes.  
c) Altres activitats destinades a ajudar al funcionament d?aquestes associacions.  
2. Documents que acrediten la constitució legal i la inscripció de la confederació, federació o associació.  
3. Fotocòpia dels seus estatuts.  
4. Fotocòpia compulsada del CIF de l?entitat sol·licitant.  
5. Les confederacions i federacions han d?adjuntar, a més, certificat del registre d?associacions en què consten les federacions o, si s'escau, les associacions de pares d'alumnes que les integren.  
Les entitats sol·licitants que no emplenen com cal la sol·licitud o que no adjunten la documentació exigida en aquesta ordre quedaran excloses dels beneficis d?aquesta convocatòria, en els termes establerts en la Llei de Procediment Administratiu.  
El termini per a la presentació de sol·licituds finalitzarà el dia 30 de setembre de 1992.  
4. Criteris per a la concessió d?ajuts  
La concessió d?aquests ajuts i l?import de la quantia se determinarà tenint en compte els criteris de preferència següents:  
a) En el cas de les confederacions i les federacions:  
- Se subvencionaran, preferentment, aquells projectes d?activitats que, a parer de la comissió avaluadora, estiguen encaminats a l?assistència, informació i formació dels pares, i també al foment de la seua participació en la comunitat educativa.  
- Com a criteri complementari de l'anterior i a fi de determinar la quantia de l'ajut, s'ajustarà al grau de representativitat que s'ha de determinar en raó del nombre d?associacions que integren.  
b) En el cas de les associacions de pares d'alumnes:  
- Se subvencionaran, preferentment, els projectes d'activitats que, a parer de la comissió avaluadora, estiguen encaminats a aconseguir, amb major eficàcia, la participació dels pares en la gestió del centre i al foment de la seua formació.  
- En segon lloc, si escau, es concediran ajuts als projectes encaminats a la realització d?activitats culturals, esportives i recreatives.  
- En tot cas i dins de cada un dels grups anteriors, seran preferents els projectes presentats per les associacions constituïdes en centres d?acció educativa singular (CAES) o que despleguen un projecte d?actuació educativa preferent (PAEP), sempre que la seua finalitat s?ajuste a les indicades en els paràgrafs precedents.  
5. Resolució  
Correspondrà al Secretari General per delegació del Conseller de Cultura, Educació i Ciència, la resolució d?aquesta convocatòria a proposta d'una comissió avaluadora integrada per:  
- El Secretari General Administratiu de la Conselleria de Cultura, Educació i Ciència, o persona que designe, que hi farà de president.  
- El Cap del Servei Jurídic que hi farà de secretari.  
- Un cap de servei de la Direcció General de Centres i Promoció Educativa.  
- El Cap del Servei de Relacions Institucionals, Participació Social i Fundacions.  
- Un representant per cadascuna de les confederacions de la Comunitat Valenciana, com a observadors amb veu però sense vot.  
6. Pagament de les subvencions  
Els ajuts s'atorgaran per cada projecte d'activitat i podran cobrir la totalitat o una part de les despeses pressupostades.  
Cada entitat presentarà una única petició d?ajut relativa a un únic projecte d?activitat. Tanmateix, les federacions podran sol·licitar ajuts referits, a més del seu projecte propi, als projectes que hagen estat promoguts, conjuntament, per diverses associacions de pares d'alumnes integrades en les federacions esmentades.  
El pagament dels ajuts concedits es realitzarà després de l?adjudicació i una vegada les entitats beneficiàries hagen presentat els documents als quals es refereix la base següent. El termini per a la presentació d'aquests documents finalitzarà el dia 15 de novembre de 1992.  
En el cas de les confederacions i les federacions, si el crèdit pressupostari resultava insuficient, l'import global màxim indicat en els apartats a i b del número segon de l'ordre que aprova aquestes bases, serà prorratejat entre els beneficiaris seleccionats dins de cada apartat, atenent l'adequació dels projectes d'activitats als criteris establerts en la base 4.  
7. Obligacions dels beneficiaris  
Els beneficiaris dels ajuts estaran obligats a acomplir les exigències següents, dins el termini fixat en aquesta convocatòria:  
1. Presentar justificants que acrediten la realització de les despeses per a les quals fou concedit l'ajut, segons el que estableix la legislació vigent, i també un informe memòria que reculla i avalue els resultats de les activitats realitzades.  
2. Aportar, si s'escau, un certificat del secretari/ària de la confederació, federació o associació de pares d'alumnes sol·licitant, en què es faran constar els ingressos reals que han produït les activitats objecte de subvenció, dins el termini fixat en aquesta convocatòria.  
3. Acreditar prèviament al cobrament de l'ajut, que estan al corrent de les seues obligacions tributàries i de la Seguretat Social, en la forma que determina l?Ordre de 7 de gener de 1'991, de la Conselleria d'Economia i Hisenda.  
4. Tornar l?import total o parcial de l'ajut rebut si la despesa no es produeix per qualsevol imprevist, quan serà comprovada una modificació substancial de les finalitats en funció de les quals fou concedit l'ajut o quan per percepció d'altres subvencions serà cobert l?import total 4e la despesa.  
5. Estar sotmesos a les actuacions de comprovació d?aquesta conselleria i a les de control financer que corresponen a la Intervenció Delegada en relació amb l'ajut concedit.  
6. Comunicar a la Conselleria de Cultura, Educació i Ciència, l?obtenció de subvencions o ajuts que tinguen la mateixa finalitat procedents de qualssevol administracions o ens públics.  
En cas d'incompliment de qualsevol dels requisits estipulats en la convocatòria, s?ajustarà a allò que disposa l?article 47.9 del text refós de la Llei d'Hisenda Pública de la Generalitat Valenciana.  
ANNEX II  
Sol·licitud de concessió de subvenció  
Convocatòria: Ordre d ? d ? de 1992  
? en representació d ? que té la seu establerta a,?, DP ? carrer/plaça ? núm. ?. telèfon ?. CIF ? Entitat bancària ? Clau ? Adreça/Sucursal ? Clau ? Població ? Núm. compte ?  
EXPOSE:  
1. Que l?entitat que represente reuneix tots els requisits establerts en l?Ordre de la convocatòria d ? d ? de 1992.  
2. Que adjunte a aquesta instància la documentació que s'hi indica:  
() Projecte d'activitats desglossat.  
() Documents que acrediten la legal constitució i la inscripció de l?entitat sol·licitant.  
() Fotocòpia dels estatuts.  
() Fotocòpia compulsada del CIE  
() Certificat del registre d'associacions on consten les associacions o les federacions integrades en l?entitat sol·licitant (solament per al cas de federacions o confederacions).  
SOL·LICITE participar en la convocatòria de l?Ordre de la Conselleria de Cultura, Educació i Ciència d ? d ? de 1992 i la concessió, d?acord amb aquesta, d'una subvenció d ? pessetes.  
València, ? d ? de 1992.  
Signat:  
SECRETARIA GENERAL DE LA CONSELLERIA DE CULTURA, EDUCACIO I CIENCIA


Còpia Permalink ELI